《入桐江》
明代·徐中行

奔流千折下，峭壁两崖分。
樵径冲江雨，渔舟宿岭云。
布帆林杪见，水碓月中闻。
独有披裘客，千秋不可群。

作者简介：（1517—1578）明浙江长兴人，字子舆，号龙湾，因读书天目山下，称天目山人。嘉靖二十九年进士。授刑部主事，官至江西左布政使。与李攀龙、王世贞等称后七子。性好客，卒于官，人多哀之。有《青萝集》、《天目山人集》。